Задача дарослых – дакрануцца да гэтай шчырасці дзіцячых сэрцаў, – слушна зазначыла дырэктар Гродзенскага абласнога метадычнага цэнтра народнай творчасці Дземянчук Ірына Дзмітрыеўна і запрасіла гасцей у выставачную залу. На сёлетняй выстаўцы “Святло нашае душы” прадстаўлены лепшыя работы ўдзельнікаў 14 узорных і народных студый выяўленчага і дэкаратыўна-прыкладнога мастацтва г. Гродна, Ашмянскага, Ваўкавыскага, Навагрудскага, Слонімскага, Лідскага раёнаў, а таксама аматарскага аб’яднання майстроў народнай творчасці “Каляровая альтанка” Навагрудскага раённага Цэнтра рамёстваў.